FOGLALÁSI ÉS LEMONDÁSI FELTÉTELEK
Kormorán Kemping és Turistaszálló
Tom-Túra Kft.
1. Szolgáltató adatai
Szolgáltató: Tom-Túra Kft.
Székhely: 7854 Matty, Kossuth Lajos u. 92.
Adószám: 12680915-2-02
NTAK regisztrációs szám: KE24103544

Kapcsolat:
E-mail: tomturakft@gmail.com
Telefon: +36 20 998 6302 vagy +36 20 584 2191
Weboldal: www.tom-tura.hu
2. Foglalás
Foglalás telefonon vagy e-mailben kezdeményezhető. A foglalás a szálláshely írásos visszaigazolásával válik véglegessé.

A foglalás véglegesítéséhez a teljes szállásdíj 20%-ának megfelelő előleg megfizetése szükséges banki átutalással, a visszaigazolást követő 1 hónapon belül.

Bankszámlaszám (K&H Bank):
10402434-24312130-00000000

A közleményben kérjük feltüntetni:
• a kapcsolattartó nevét,
• a szolgáltatás időpontját.
3. Árak és fizetés
Áraink bruttó árak.

ÁFA:
• Szálláshely-szolgáltatás: 5%
• Étkezési szolgáltatás: 27%

Matty községben idegenforgalmi adó nem fizetendő.

A fennmaradó összeg készpénzzel vagy banki átutalással fizethető.
4. Foglalás módosítása
A foglalás módosítása kizárólag írásban, a tomturakft@gmail.com e-mail címre küldött kérelemmel lehetséges.

A módosítás a szabad kapacitás függvényében történik, amelyről a szolgáltató írásban küld visszaigazolást.
5. Lemondási feltételek
A foglalás az érkezést megelőző 14. napig díjmentesen lemondható.

Az érkezést megelőző 14 napon belüli lemondás esetén a befizetett előleg nem kerül visszatérítésre.

Amennyiben a csoport a lefoglalt időszaknál korábban távozik, a fennmaradó szállásdíj nem kerül visszatérítésre.
6. Csoportos foglalások
A regisztrációs lapot a szolgáltató az érkezést megelőzően megküldi a csoportvezető részére. A kitöltött regisztrációs lapot legkésőbb az érkezést megelőző 3 nappal kérjük visszaküldeni.

A végleges létszám módosítását legkésőbb az érkezést megelőző 1 héttel kérjük jelezni.

A szobabeosztás elkészítéséhez minden esetben szükséges a fiú–lány létszám szerinti megoszlás megküldése.

Csoportonként legfeljebb 2 fő létszámcsökkenést tudunk elfogadni. Az ezt meghaladó létszámcsökkenés esetén a visszaigazolt létszám alapján fennmaradó szállásdíjat a csoport köteles megfizetni.
7. Étkezés
Igény esetén csoportok részére saját készítésű reggelit biztosítunk.

Ebédet és vacsorát előzetes egyeztetés alapján külső szolgáltató biztosít a csoport teljes létszáma részére.

Kérjük az ételallergiát vagy speciális étrendre vonatkozó igényt legkésőbb az érkezés előtt 7 nappal jelezni.
8. Érkezés és távozás
Bejelentkezés: 14:00–18:00
Kijelentkezés: legkésőbb 10:00

Kérjük az érkezés várható időpontját előzetesen jelezni.
9. Vis maior
Elháríthatatlan külső ok (pl. természeti katasztrófa, járvány vagy hatósági intézkedés) esetén a szolgáltató nem vállal felelősséget a szolgáltatás teljesítésének ellehetetlenüléséért.
10. Záró rendelkezések
Jelen Foglalási és lemondási feltételek a Kormorán Kemping és Turistaszálló valamennyi közvetlen foglalására érvényesek.
